ՀՀ պաշտպանության նախարարը վերջապես բարձրաձայնել է, որ մեր համբերության բաժակն անտակ չէ՝ ասելով, որ «հայկական կողմը կարող է չդիմանալ հակառակորդին շեշտակի և լայնածավալ հակազդելու նպատակով իր զինանոցում առկա բոլոր միջոցները կիրառելու գայթակղությանը»: Կարևոր է, որ նա սա ասել է ոչ թե հայաստանյան լրատվամիջոցներին՝ այսպես կոչված ներքին սպառման համար, այլ եվրասիական մայրցամաքի քաղաքական, սոցիալական ու տնտեսական կյանքի վերաբերյալ վստահելի նորությունների և մասնագիտական վերլուծության աղբյուր համարվող EADaily լրատվական գործակալության հետ հարցազրույցում: